
AVIZ

asupra proiectului de Lege pentru modificarea şi completarea Legii nr.192/2001 privind fondul piscicol, pescuitul şi acvacultura
Cu adresa nr.P.L.X-356 din 9 iunie 2004, Biroul Permanent, conform art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, a sesizat pentru examinare şi avizare Comisia pentru Buget, Finanţe şi Bănci asupra proiectului de Lege pentru modificarea şi completarea Legii nr.192/2001 privind fondul piscicol, pescuitul şi acvacultura.
In urma examinării, în şedinţa din data de 16.06.2004, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a Proiectului de Lege în forma adoptată de Senat.

